
Lähtekoht. Eestile ette nähtud vahenditest 546 mln € tuleneb Eesti põllumajandustootjate otsetoetuste olulisest mahajäämusest ELi keskmisest (agri-prosperity gap). EPKK seisukoht on, et need vahendid tuleb täies mahus suunata põllumajandus- ja toidusektori investeeringutesse ja konkurentsivõimesse. Allolev tabel näitab EPKK ettepanekut 546 mln € jaotamiseks investeeringute vahel.
	Eelarverida
	Sisu
	EPKK ettepanek, mln €

	Isevarustatus ja terviklikud tarneahelad
	Isevarustatus põhitoiduainetega; linnuliha- ja munatootmise tarneahel; seakasvatus; aiandus ja kartul; haude- ja aretusvõimekus; katmikalad ja kastmine; säilitamine; impordisõltuvuse vähendamine
	129

	Konkurentsivõime ja innovatsioon
	Põllumajanduse tootlikkus; uued tehnoloogiad; ressursitõhusus; ringbiomajandus; biogaas ja taastuvenergia; kõrvalsaaduste väärindamine; 
	215

	Kriisikindlus ja tarneahelate toimepidevus
	Toidutarneahelate toimepidevus; energia varustuskindlus; varud ja logistika; ilmastiku- ja kliimariskid; maaparandus; bioohutus ja tauditõrje; PTA ja LABRIS võimekus
	50

	Toiduainetööstuse investeeringud
	Uued töötlemis- ja väärindamisvõimsused; olemasoleva tootmise laiendamine ja moderniseerimine; kõrgema lisandväärtusega tooted; kohaliku tooraine väärindamine; ekspordivõime
	152

	KOKKU
	
	546


Miks. Eesti põllumajandustoodangu väärtus on 1350 €/ha, ELi keskmine 3025 €/ha. Tootlikku põhivara on Eesti tootjal 1567 €/ha, ELi keskmisel 2456 €/ha – senise tempoga jõuab Eesti ELi keskmisele tasemele 30 aasta pärast. Põllumajandussaaduste ja toidu väliskaubanduse puudujääk oli 2025. aastal 539 mln €; prognoositavalt perioodil 2028–2034 kokku 3,8 mld €. Ettepanek vastab riigiplaani kriteeriumitele: teostatav ajaraamis, toetab majandust, konkurentsivõimet ja kriisikindlust, on tasuv ja jätkusuutlik.
Palume peaministrilt: (1) põhimõttelist kinnitust, et sissetulekulõhest tulenevad vahendid suunatakse täies mahus põllumajandus- ja toidusektori investeeringuteks; (2) riigiplaani jaotusettepaneku kujundamist vastavalt tabelile; (3) põhimõtte fikseerimist valitsuse septembri otsuses.
